CELEX: 32000D0553
Language: lt
Date: 968198400000
Title: 2000 m. rugsėjo 6 d. Komisijos Sprendimas įgyvendinantis Tarybos direktyvą 89/106/EEB dėl stogo dangų reakcijos į išorinį gaisrą (pranešta dokumentu Nr. C(2000) 2266)tekstas svarbus EEE.

Svarbus teisinis pranešimas

|

32000D0553

Oficialusis leidinys L 235 , 19/09/2000 p. 0019 - 0022

		Komisijos Sprendimas2000 m. rugsėjo 6 d.įgyvendinantis Tarybos direktyvą 89/106/EEB dėl stogo dangų reakcijos į išorinį gaisrą(pranešta dokumentu Nr. C(2000) 2266)(tekstas svarbus EEE)(2000/553/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su paskutiniais pakeitimais, padarytais Direktyva 93/68/EEB [2], ypač į jos 13 ir 20 straipsnius,kadangi:(1) Pagal Direktyvą 89/106/EEB valstybės narės atsako už tai, kad pastatai ir inžineriniai statiniai jų teritorijoje būtų projektuojami ir statomi taip, kad tai nesukeltų pavojaus asmenų, naminių gyvūnų ir nuosavybės saugai, tuo pačiu metu laikantis kitų esminių reikalavimų dėl bendros gerovės.(2) Nuostatos, susijusios su stogų blokų projektavimu ir statymu, patenka į valstybių narių atsakomybę.(3) Komisijos komunikato dėl Direktyvos 89/106/EEB aiškinamųjų dokumentų [3] aiškinamojo dokumento Nr. 2 2.2 punkte vardijamos tarpusavyje susijusios priemonės, reikalingos vykdant esminį reikalavimą "Sauga kilus gaisrui", kurių visuma padeda apibrėžti bendrąją apsaugos nuo gaisro strategiją, kurią valstybės narės gali parengti skirtingai.(4) Aiškinamojo dokumento Nr. 2 4.3.1.2.2 punktas nustato reikalavimus statybos produktams, kurie yra skirti stogams, neapsaugotiems nuo išorinio gaisro.(5) Komisijos sprendimai 98/436/EB [4], 98/599/EB [5], 98/600/EB [6], 1999/90/EB [7], 2000/245/EB [8] ir 2000/553/EB dėl statybos produktų, skirtų tokiai stogo dangai, kurią gali paveikti išorinis gaisro šaltinis, atitikties atestavimo numato, kad gali būti pripažįstama, jog tam tikri produktai ar medžiagos atitinka savybės "reakcija į išorinį gaisrą" reikalavimus, nesant būtinybės juos bandyti.(6) Daugumos stogo dangos produktų (medžiagų) reakcija į išorinį gaisrą yra nustatyta ir pakankamai gerai žinoma valstybių narių ugniagesiams, todėl šios reakcijos savybės bandyti nereikia.(7) Šiame sprendime numatytos priemonės atitinka Statybos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisPriede išvardyti tie stogo dangos produktai ir (arba) medžiagos, kurie gali būti laikomi atitinkančiais visus reakcijos savybės "reakcija į išorinį gaisrą" reikalavimus, nesant būtinybės jų bandyti, su sąlyga, kad laikomasi visų nacionalinių nuostatų dėl projektavimo ir darbų vykdymo.2 straipsnisŠis sprendimas skirtas valstybėms narėms.Priimta Briuselyje, 2000 m. rugsėjo 6 d.Komisijos varduErkki LiikanenKomisijos narys[1] OL L 40, 1989 2 11, p. 12.[2] OL L 220, 1993 8 30, p. 1.[3] OL C 62, 1994 2 28, p. 1.[4] OL L 194, 1998 7 10, p. 30.[5] OL L 287, 1998 10 24, p. 30.[6] OL L 287, 1998 10 24, p. 35.[7] OL L 29, 1999 2 3, p. 38.[8] OL L 77, 2000 3 28, p. 13.--------------------------------------------------PRIEDASBendrosios sąlygosSąvoka "stogo danga" naudojama apibūdinti tą produktą, kuris sudaro viršutinį stogo bloko sluoksnį.Šios nuostatos reglamentuoja stogo dangos reakciją, kai ją veikia gaisras iš išorės (paprastai vadinamą reakcijos savybe "reakcija į išorinį gaisrą").Kriterijai, susiję su stogo dangų reakcija į išorinį gaisrą, kuriuos, kaip manoma, toliau pateiktoje lentelėje išvardyti produktai (medžiagos) atitinka nebandant jų reakcijos į ugnį, tačiau su sąlyga, kad stogo blokas tinkamai suprojektuotas ir pastatytas, yra šie: ugnies prasiskverbimas, ugnies plitimas stogo išoriniu paviršiumi, ugnies plitimas stogo bloku ir degančių lašų ir dalelių susidarymas.Toliau pateiktoje lentelėje išvardyti stogo dangų produktai ar medžiagos atitinka konkrečias technines specifikacijas (suderintą Europos standartą arba Europos techninį liudijimą).Išvardyti stogo dangų produktai (medžiagos) naudojami laikantis nacionalinių nuostatų dėl projektavimo ir darbų vykdymo, ypač dėl stogo blokų gretimų sluoksnių ir kitų produktų sudėties ir reakcijos į ugnį. Jeigu produktai (medžiagos) yra naudojami tokioms konfigūracijomis, kurios neatitinka minėtų nacionalinių nuostatų, valstybės narės gali reikalauti atlikti bandymus, kurie įrodytų atitiktį [1].Lentelėje išdėstyti konkretūs reikalavimai nedraudžia valstybėms narėms pritarti, kad tam tikri produktai (medžiagos), jų nė nebandžius, būtų pateikiami į rinką ir naudojami taikant ne tokius griežtus reikalavimus.SimboliaiPCS: aukštesnioji degimo šilumaLENTELĖStogo dangų produktai (ir (arba) medžiagos), kurie, kaip manoma, atitinka visus reakcijos savybės "reakcija į išorinį gaisrą" reikalavimus, nesant būtinybės juos bandyti, su sąlyga, kad laikomasi visų nacionalinių nuostatų dėl projektavimo ir darbų vykdymoStogo dangos produktas (medžiaga) | Konkretūs reikalavimai |Šiferis: natūralus šiferis, akmens šiferis | Atitinka Komisijos sprendimo 96/603/EB nuostatas |Čerpės: akmeninės, betoninės, molinės, keraminės arba plieninės stogo čerpės | Atitinka Komisijos sprendimo 96/603/EB nuostatas Bet kokia išorinė danga turi būti iš neorganinės medžiagos arba jos PCS yra ≤ 4,0 MJ/m2, arba masė ≤ 200 g/m2 |Pluoštinis armuotas cementas: plokšti ir vertikaliai pjauti lakštaišiferis | Atitinka Komisijos sprendimo 96/603/EB nuostatas arba jo PCS yra ≤ 3,0 MJ/kg |Vertikaliai pjauti metalo lakštai: aliuminio, aliuminio lydinių, vario, vario lydinių, cinko, cinko lydinių, nedengto plieno, nerūdijančio plieno, galvanizuoto plieno, ritininio dengto plieno, stikliško emaliuoto plieno | Storis ≥ 0,4 mm Bet kokia išorinė danga turi būti iš neorganinės medžiagos arba jos PCS yra ≤ 4,0 MJ/m2, arba masė ≤ 200 g/m2 |Plokšti metalo lakštai: aliuminio, aliuminio lydinių, vario, vario lydinių, cinko, cinko lydinių, nedengto plieno, nerūdijančio plieno, galvanizuoto plieno, ritininio dengto plieno, stikliško emaliuoto plieno | Storis ≥ 0,4 mm Bet kokia išorinė danga turi būti iš neorganinės medžiagos arba jos PCS yra ≤ 4,0 MJ/m2, arba masė ≤ 200 g/m2 |Produktai, kurie, juos įprastai naudojant, turi būti visiškai padengti (dešinėje išvardytomis neorganinėmis dangomis) | Nepritvirtintas papiltas žvyras, kurio sluoksnio storis ne mažesnis kaip 50 mm arba svoris ≥ 80 kg/m2 (mažiausias bendras dydis 4 mm, didžiausias 32 mm) Smėlio (cemento) žyminys, kurio storis ne mažesnis kaip 30 mm Lietas akmuo arba mineralų plokštės, kurių storis ne mažesnis kaip 40 mm |[1] Pavyzdžiui, žinoma, kad kai kurios valstybės narės reikalauja, kad nedegus posluoksnis būtų tam tikro storio, kuris neleistų metalo lakštams tiesiogiai liestis su atramine konstrukcija. Lentelėje minimus metalo lakštus, kurie skirti naudoti šiose šalyse su kitomis posluoksnių rūšimis, reikės išbandyti, norint įrodyti, kad jie atitinka nacionalines nuostatas dėl projektavimo ir darbų vykdymo.--------------------------------------------------